এবার একটু মেনুর ধারণা দিই। আগেই বলেছি দার্জিলিঙের ক্যাভেন্টার্সের বিখ্যাত মাংসের পদগুলির সবকটাই পাওয়া যাবে এখানে। প্লেট প্রতি ৩৯৫ টাকায় পর্ক সসেজ, বেকন, হ্যাম, সালামি এবং সঙ্গে ডবল ডিমের পোচ। চিকেন এবং ডিমের নানা পদও পাওয়া যাবে মেনুতে। ৩৮৫ টাকায় পিপারোনি পিৎজা যাতে থাকবে মোজারেলা চিজ এবং পিপারেনি চিকেন অথবা পর্ক। ২৭৫ টাকায় পর্ক জাম্বো স্যান্ডউইচ, লাসেন আল ফারনো, ২৭৫ টাকায় বেকড পাস্তার সঙ্গে ল্যাম্ব অথবা চিকেনের কিমা-জিভে জল আনা আরও হরেক পদ পাবেন হুইসলিং ক্যাটেলে।